Vesiolo tvenkinys
Vesiolo tvenkinys (rus. Весёловское водохранилище) – tvenkinys Rusijoje, Rostovo srityje. Sudarytas 1939–1941 m. ant Vakarų Manyčiaus upės (Dono intakas). Nusidriekęs iš šiaurės vakarų į pietryčius 98 km, plotis iki 7 km. Užtvanka įrengta ties Vesiolo kaimu. Tvenkinys patenka į kaskadą, kurią dar sudaro Proletarsko ir Ust Manyčiaus tvenkiniai. Tvenkinys naudojamas drėkinimo, laivybos, energetikos reikmėms.